ঠান্ডায় বাড়ছে গাঁটের ব্যথা, সুস্থতার পরামর্শ দিলেন বিশেষজ্ঞরা

ওয়েবডেস্ক- শীত (Winter) পড়তে না পড়তেই হাঁটাচলায় সমস্যা! বিশেষ করে বয়স্ক মানুষদের এই সমস্যা দেখা যায়। গাঁটের ব্যথা (Joint Pain) থেকে পেশিতে টান অনেক সময় মারাত্মক সমস্যা তৈরি করে। চলা হাঁটা একদম বন্ধ করে দিতে বাধ্য হন প্রবীণ ব্যক্তিরা। এই সময়ে শরীরের বিভিন্ন অংশে যন্ত্রণা অনুভব করেন বহু মানুষ। বিশেষজ্ঞরা বলছেন, কিছু সহজ পদ্ধতি অনুসরণ করলেই এই সমস্যাগুলোর থেকে মুক্তি পাওয়া সম্ভব।

প্রথমত, নিয়মিত হালকা ব্যায়াম করলে পেশীর নমনীয়তা বাড়ে এবং ব্যথা কমে যায়। দ্বিতীয়ত, গরম সেঁক বা উষ্ণ কাপড় ব্যবহার করে পেশীগুলিকে আরাম দেওয়া যেতে পারে। আরও একটি গুরুত্বপূর্ণ উপায় হল পর্যাপ্ত জলপান। শীতকালে ঘন ঘন শৌচাগার যাওয়ার ভয়ে অনেকে এই সময় জল খাওয়া প্রায় বন্ধ করে দেন। ফলে নানাবিধ সমস্যা দেখা দেয়। কারণ জল শরীরে ভারসাম্য রক্ষা করে। ফলে জলের অভাব দেখা দিলে পেশীতে টান, খিঁচুনি দেখা যায়।

আরও পড়ুন- শীতে এই ৫ সবজি বাঁচাবে জটিল রোগ থেকে!

এছাড়া সঠিক খাদ্যাভ্যাস বজায় রাখার পরামর্শ দেন বিশেষজ্ঞরা, যাতে শরীরে প্রয়োজনীয় পুষ্টি পাওয়া যায়। অবশেষে, পর্যাপ্ত বিশ্রাম ও নিয়মিত ঘুমও ব্যথা থেকে মুক্তি পেতে সহায়ক হতে পারে।

দেখুন আরও খবর-